armvectores/hy_wikipedia_2023 huggingface dataset:
(8781) Յուրկա

(8781) Յուրկա (անգլ.՝ Yurka), աստերոիդ աստերոիդների հիմնական գոտում։ Հայտնաբերվել է 1976 թվականի ապրիլի 1-ին Նիկոլայ Չեռնիխի կողմից Նաուչնիում։
Միջին հեռավորությունը Արեգակից կազմում է 2,36427 ա. մ., առավելագույնը մոտենում է 1,9621 ա. մ. հեռավորության վրա և հեռանում 2,7664 ա. մ.։ Արեգակի շուրջ մեկ ամբողջական պտույտ է կատարում 1327,83 երկրային օրվա ընթացքում, իր ուղեծրով շարժվելով միջինում 0,271118 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,23° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8781) Յուրկա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մարիա Լիտվինենկո-Վոլգեմուտ

Մարիա Լիտվինենկո-Վոլգեմուտ (ուկրաիներեն՝ Марія Іванівна Литвиненко-Вольгемут, փետրվարի 1 (13), 1892, Կիև, Ռուսական կայսրություն - ապրիլի 3, 1966(1966-04-03), Կիև, Ուկրաինական ԽՍՀ, ԽՍՀՄ), ուկրաինացի խորհրդային երգչուհի (լիրիկադրամատիկական սոպրանո)։ ԽՍՀՄ ժողովրդական արտիստուհի (1936)։ 
Հանդես է եկել Պետրոգրադի (1914-1916), Վիննիցայի (1919-1922), Խարկովի (1923-1935), Կիևի (1935-1953) օպերային թատրոններում։
Դերերգերից են՝ Վարվառա (Դանկևիչի «Բոգդան Խմելնիցկի»), Նաստյա, Տերպելիխա (Լիսենկոյի «Տարաս Բալբա», «Նատալկա-Պոլաավկա»), Օդարկա (Գուլակ-Արտեմովսկու «Զապորոժցին Դանուբից այն կողմ»)։
(560) Դելիլա

(560) Դելիլա (անգլ.՝ Delila), աստերոիդ աստերոիդների հիմնական գոտում։ Հայտնաբերվել է 1905 թվականի մարտի 13-ին Մաքս Վոլֆի կողմից Հայդելբերգում։
Միջին հեռավորությունը Արեգակից կազմում է 2,74924 ա. մ., առավելագույնը մոտենում է 2,3042 ա. մ. հեռավորության վրա և հեռանում 3,1943 ա. մ., իսկ Երկրի ուղեծրին Դելիլա աստերոիդը նվազագույնը մոտենում է 1,3219 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1665,01 երկրային օրվա ընթացքում, իր ուղեծրով շարժվելով միջինում 0,216215 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,47° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(560) Դելիլա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սումսկի Պոսադ

Սումսկի Պոսադ (ռուս.՝ Сумский Посад), գյուղ Ռուսաստանի Կարելիայի հանրապետության Բելոմորսկի շրջանի կազմում։
Բնակչությունը վերջին գրանցված տվյալներով կազմում էր 1650 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Քվեդրուլա (Օնի շրջան)

Քվեդրուլա (վրաց.՝ ქვედრულა), գյուղ Վրաստանում։ Գտնվում է Ռաճա-Լեչխում և Քվեմո Սվանեթ մարզի Օնի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 9 մարդ։


== Ծանոթագրություններ ==
Պետրոս Տեր-Պետրոսյան

Պետրոս Հակոբի Տեր-Պետրոսյան (դեկտեմբերի 20, 1941(1941-12-20), Հալեպ - օգոստոս 2014), հայ ճարտարագետ, Հայաստանում խոշորապանելային տնաշինության հիմնադիրներից։ Տեխնիկական գիտությունների դոկտոր (2000), պրոֆեսոր (2001): ՀՃԱ թղթակից անդամ (2003), Երևանի ճարտարապետության և շինարարության պետական համալսարանի շինարարական իրերի և կոնստրուկցիաների արտադրության ամբիոնի վարիչ (2002): ԱՊՀ շինարարական բուհերի ընկերակցության պատվավոր պրոֆեսոր (2002):
ՀՀ առաջին նախագահ Լևոն Տեր-Պետրոսյանի եղբայրը։


== Կենսագրություն ==
Պետրոս Տեր-Պետրոսյանը ծնվել է 1941 թվականի դեկտեմբերի 20-ին, Հալեպում, Հակոբ Տեր-Պետրոսյանի (1908-1994) և Ազատուհի Տեր-Պետրոսյանի (օրիորդական ազգանունը՝ Ղարիբյան, 1915-2003) ընտանիքում։ 1946 թվականին ծնողների հետ հայրենադարձել է։ 1963 թվականին ավարտել է Երևանի պոլիտեխնիկական ինստիտուտը։ 1963-1972 թվականներին և 1979-1993 թվականներին աշխատել է շինարարական ձեռնարկություններում (արտադրամասի, արտադրության վարչության պետ, գլխավոր տեխնոլոգ-ճարտարագետ), 1972-1978 թվականներին՝ Երևանի շինարարական տեխնիկումում (փեխտնօրեն, տնօրեն), 1978-1991 թվականներին՝ ՀԽՍՀ շինարարության նախարարության վարչությունների պետ, 1993-1998 թվականներին՝ «Շինինդուստրիա» պետական ձեռնարկության գլխավոր տնօրեն, 1995-2000 թվականներին՝ ՀՀ Շինարարների ընկերակցության նախագահ, «Հայաստանի շինարարների տեղեկագիր» ամսագրի գլխավոր խմբագիր, 1985 թվականից միաժամանակ դասախոսում է ԵՊՃՇՀ-ում. 2002 թվականից՝ շինարարական իրերի և կառուցվածքների ամբիոնի վարիչ։
Մասնակցել է Չեռնոբիլի ատոմակայանի աշխատակիցների համար կառուցվող Սլավուտիչ քաղաքի շինարարական աշխատանքներին, որի համար պարգևատրվել է Ուկրաինայի «Ծառայության համար» շքանշանով (1997)։
Աշխատանքները վերաբերում են բետոնի և երկաթբետոնի արտադրությունում հրաբխային ապարների կիրառմանը։ Հեղինակ է բուհական դասագրքերի, գիտական հրատարակությունների, այդ թվում` 7 գրքերի, 6 գյուտերի։


== Պարգևներ ==
Ուկրաինայի «Ծառայության համար» շքանշան (1997)


== Երկեր ==
Անվտանգության տեխնիկա շինարարական նյութերի, իրերի և կառուցվածքների արտադրությունում։ Պետրոս Հակոբի Տեր-Պետրոսյան, Երևան, 2001։
Նյութագիտություն շինարարների համար։ Ուսումնական ձեռնարկ շինարարական մասնագիտությունների ուսանողների համար, Պետրոս Հակոբի Տեր-Պետրոսյան, Նաիրի, 2005, 614 էջ։
Կոնստրուկտիվ բետոնների կազմերի նախագծում, Երևան, 1998 (համահեղինակ)։
Երկրաշարժ. ինչպես պատրաստ լինել դրան, Երևան, 1998 (համահեղինակ)։


== Ծանոթագրություններ ==
Էլիզիու Մեդրադու

Էլիզիու Մեդրադու (պորտ.՝  Elísio Medrado), համայնք Բրազիլիայում՝ Բաիա նահանգի կազմում։ Գտնվում է Հյուսիս-կենտրոնական նահանգի Բաիա մարզի հարավում։ Մտնում է Ֆայրա դի Սանտանա գավառի կազմի մեջ։ Բնակչությունը կազմում է 7875 մարդ՝ 2007 թվականի տվյալներով։ Գրավում է 199,541 կմ2 տարածք։ Բնակչության խտությունը՝ 39,5 մարդ/կմ2։


== Պատմություն ==
Քաղաքը հիմնադրվել է 1962 թվականի հուլիսի 20-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 17.730.603,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 2.253,51 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,655 (տվյալները՝ ՄԱԿ-ի զարգացման ծրագրի)։
Նիուկոպ

Նիուկոպ (հոլ.՝ Nieuwkoop ( արտասանություն)), համայնք Նիդերլանդների Ուտրեխտ մարզում։ Տարածքը 23,72 կմ² է, բնակչությունը՝ 61.223 (2011 թ.)։ Մեկ շնչի տարեկան միջին եկամուտը 14.000 եվրո է։
Borajet

BoraJet, թուրքական մասնավոր ավիաընկերություն, որի կենտրոնակայանը գտնվում է Ստամբուլում։


== Պատմություն ==
Ավիաընկերությունը հիմնվել է 2008 թվականին։
Էկսպլուտանտի սերտիֆիկատը ստացվել է 2010 թվականի ապրիլի 22-ին, իսկ 2010 թվականի մայիսի 7-ին իրականացվեց առաջին թռիչքը՝ Ստամբուլ- Եվդոկիա ուղղությամբ։


== Գործունեություն ==


=== Երթուղիներ ===
Ավիաընկերությունը թռիչքներ է իրականացնում թուրական խոշոր քաղաքներից (Ստամբուլ, Անկարա, Ադանա) в երկրի այլ քաղաքներ։ Ինչպես նաև կա թռիչք Ստամբուլից հունական Միկոնոս կղզի։ 2014 թվականից գործարկվեց նաև Տրապիզոն- Սոչի չվերթը։


=== Գործընկերական համաձայնություններ ===
Ավիաընկերությունը ունի համագործակցության պայմանագիր AnadoluJet-ի հետ, համաձայն որի որոշ թռիչքներ իրականացվում են կոդ շերինգի սկզբունքով։
2011 թվականին Borajet-ի երկու ինքնաթիռ լիզինգով հանձնվեց AnadoluJet-ին և ներկայումս ինքնաթիռները կիրառվում են երկու ավիաընկերությունների լոգոներով։


== Օդային նավատորմ ==

Ավիաընկերությունը օգտագործում է ATR մակնիշի ինքնաթիռներ

2013 թվականի հուլիսին ավիապարկի միջին տարիքը կազմում էր 9,4 տարեկան։


== Borajet Business Jet ==
Բացի ռեգուլյար շրջանային թռիչքների, ավիաընկերությունը դուրս է եկել նաև բիզնես- ավիացիայի դաշտ։
Ավիաընկերությունը ունի մեկ Bombardier Global Express XRS (ռեգիստրացիոն կոդ՝ TC-YAA), որը օգտագործվում է մասնավոր թռիչքների համար։


== Ծանոթագրություններ ==


== Արտաքին հղումներ ==
Պաշտոնական կայք էջ Archived 2010-04-19 at the Wayback Machine.
Borajet Ֆեյսբուքում
Borajet Թվիթթերում
Տեսանյութը ՅուԹյուբում
Պերվոմայսկի (քաղաքատիպ ավան, Պերվոմայսկի շրջան)

Անվան այլ կիրառումների համար տե՛ս՝ ՊերվոմայսկիՊերվոմայսկի (ռուս.՝ Первомайский), քաղաքատիպ ավան Ռուսաստանի Տամբովի մարզի Պերվոմայսկի շրջանի կազմում։
Բնակչությունը 2010 թվականին գրանցված տվյալներով կազմում էր 12662 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Չեբոքսարյան շրջան

Չեբոքսարյան շրջան (ռուս.՝ Чебоксарский район, չուվաշերեն՝ Шупашкар районĕ), մունիցիպալ շրջան Ռուսաստանի Դաշնության Չուվաշիա հանրապետությունում։
Ստեղծվել է 1927 թվականին։ Վարչական կենտրոնը՝ Կուգեսի։


== Աշխարհագրություն ==
Շրջանի տարածքի մակերեսը կազմում է 1331,7 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 59431 մարդ։ Բնակչության խտությունը կազմում էր 44,63 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Կոպնինո (գյուղ, Պերեսլավսկի շրջան)

Անվան այլ կիրառումների համար տե՛ս՝ ԿոպնինոԿոպնինո (ռուս.՝ Копнино), գյուղ Ռուսաստանի Յարոսլավլի մարզի Պերեսլավսկի շրջանի կազմում։
Բնակչությունը 2007 թվականին գրանցված տվյալներով կազմում էր 184 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մոստուեժուլ

Մոստուեժուլ (ֆր.՝ Mostuéjouls), համայնք Ֆրանսիայի Օկսիտանիա մարզի Ավերոն գավառում։
Բնակչությունը 2008 թվականի դրությամբ կազմում է 282 մարդ, բնակչության խտությունը` 9.11 մարդ/կմ²։ Բնակավայրը զբաղեցնում է 30.95 կմ² տարածք։


== Աշխարհագրություն ==
Գտնվում է Փարիզ քաղաքից 530 կմ հարավ, Թուլուզ քաղաքից` 155 կմ հյուսիս-արևելք, Ռոդեզ քաղաքից` 55 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 206 աշխատունակ (15-64 տարեկան)  բնակիչ, որոնցից ակտիվ էին 136-ը, իսկ ոչ ակտիվները` 70։ Ակտիվության ցուցանիշը կազմում է 66,0 %։ 136 աշխատունակ մարդկանցից աշխատել է 111 անձ (65 տղամարդ և 46 կին)։ Գործազուրկ են եղել 25 անձ (12 տղամարդ և 13 կին)։ 70 անաշխատունակներից 11-ը եղել են աշակերտներ կամ ուսանողներ, 39-ը` թոշակառուներ, իսկ 20-ը չեն աշխատել տարբեր պատճառներով։


== Տես նաև ==
Ավերոն գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ուկերֆելդե

Ուկերֆելդե  (գերմ.՝ Uckerfelde), կոմունա Գերմանիայի Բրանդենբուրգ հողատարածքում։
Գտնվում է Ուկերմարկ շրջանի կազմում։ Բնակչությունը կազմում է 1053 մարդ (ըստ 2010 թվականի դեկտեմբերի 31-ի)։ Տարածքը կազմում է 45,93 կմ²։ Փոստային ինդեքս՝ 12 0 72 578։


== Արտաքին հղումներ ==
Պաշտոնական էջ


== Ծանոթագրություններ ==
Ալբերդ

Ալբերդ կիկլոպյան ամրոց, կիկլոպյան ամրոց (մ. թ. ա. 2-րդ հազարամյակի վերջ – 1-ին հազարամյակի սկիզբ) Գեղհովիտ գյուղում։
Ալբերդ ամրոցը կառուցված է Ջոջ կող ամրոցի դիմաց, ձորի մյուս ափում գտնվող բարձունքի վրա։ Նա իր դիրքով ավելի ցածր է, քան Ջոջ կողի ամրոցը, այնուամենայնիվ, իշխում է լեռնանցքի վրա։


== Վերականգնումներ ==
Ալբերդ ամրոցը դարերի ընթացքում բազմիցս վերակառուցվել և գոյություն է ունեցել մինչև մեր թվականության՝ 9-րդ դարը և, հիրավի, Ալբերդ ամրոցի շրջանում տեսնում ենք կիկլոպյան ժամանակաշրջանի մնացուկներ, իսկ նրա կողքին՝ մաքուր տաշված քարերով շարված աշտարակներ։ Մատենագրության մեջ հիշատակություն կա Ալբերդի մասին։ Ասողիկը Թեոփիլոս կայսեր (899 թվական) մասին պատմելիս գրում է. «Սա ի խաղալն իւրում յարևելս կոյս ի սահմանս Հայոց՝ առնու զԾմու բերդն հայոց, զԱսաղին և զՄեծկերտ և զԱլրերդ ի գավառին Գեղամայ»։


== Կառուցվածք ==
Ամրոցը բռնում է մոտ մեկ հեկտար տարածություն, նրա երկարությունը կազմում է շուրշ 150 մետր, իսկ միջին լայնությունը՝ 65 մետր։ Պարիսպները անցնում են բարձունքի եզրերով։ Ամրոցը ունեցել է երեք շարք պարիսպներ, որոնց հեռավորությունը միմյանցից 15-20 մետր է։ Վերջին՝ գլխավոր պարսպի չորս անկյուններում երևում են աշտարակների հիմքեր, որոնցից հարավարևմտյանը մենք մասամբ պեղեցինք։ Աշտարակների քարերը տաշված են, առավել ողորկ կողմերը դարձված են դեպի դուրս։ Շարվածքի տեխնիկան հիշեցնում է Լճաշենի ամրոցի առաջին միջնաբերդի հյուսիսային մուտքի աշտարակը։ Աշտարակի ճակատը ունի 6,8 մետր երկարություն և 3,65 մետր լայնություն։ Աշտարակի պեղման ժամանակ հայտնաբերվել են խեցեղենի բազմաթիվ բեկորներ, օբսիդյան քարի փշրանքներ։ Հողի մեջ կային հում աղյուսի կտորներ։ Ամրոցի ներսում, ինչպես նաև նրա արևմտյան լանջում, երևում են քառանկյունի կացարանների պատերի մնացորդներ։


== Շրջակայքը ==
Բարձունքի հյուսիսային ստորոտում գյուղացիները երկու մետր խորությունից գտել են սյան երկու քարե խարիսխ, սրանց հետ նաև միջին մեծության մի կարաս։ Գտնվել է նաև կիսափտած մի գերան և մի սրբատաշ բազալտ քար (0,63 X 0,55 X 0,24 խորանարդ մետր)։ Քարի մի կողմը կլորացված է, որ հիշեցնում է քիվի քար։
Ամրոցում ջուր չկա, սակայն գյուղացիների պատմելով, վերևի լեռնային աղբյուրի շրջակայքում վարելիս գտել են կավե փողրակների կտորներ, և ենթադրվում է, որ ջուրը, այդ կավե խողովակներով բերվել է ամրոց։ 1931 թվականին Գեղհովիտ (Վ. Կզնուտ) գյուղում գտնվել է մի արամեատառ արձանագրություն։ Արձանագրությունը գտնվում է Հայաստանի Պետական պատմական թանգարանում։
Ամրոցի շրջակայքում, ինչպես նաև Ղարանլուղ կամ Վերին Կզնուտ... այժմյան Գեղհովիտ գյուղի և Մարտունու միջև ընկած տարածության վրա կան բազմաթիվ դամբարաններ։


== Գրականություն ==
Սևանի կիկլոպյան ամրոցներ էջ 36
Մուզակի իշխանություն

Մուզակի իշխանություն կամ Բերատի իշխանություն (1335-1444) ստեղծվել է բռնակալ Անդրեա II Մուզակիի կողմից 1335 թ.: Մայրաքաղաքն էր Բերատ քաղաքը։


== Պատմություն ==
1432 թվականին Գերգոս Արիանիտին ստեղծեց Արիանիտի իշխանությունը Բերատ կենտրոնով։ Մուզակի իշխանությունը մնացած ալբանական իշխանությունների հետ մտնում էր Լեժական լիգայի մեջ (ստեղծված 1444):


== Իշխանները ==
Անդրեա II Մուզակի (1335-1372)
Թեոդոր I Մուզակի (1372-1389)
Թեոդոր II Մուզակի (1389-1417)
Թեոդոր III Մուզակի (1417-1444)


== Ծանոթագրություններ ==
Ալդարայի պատմության և մշակույթի անշարժ հուշարձանների ցանկ (Սյունիքի մարզ)

Այս հոդվածը ներկայացնում է Սյունիքի մարզի Ալդարա գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 45 հուշարձան (16 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Աստերոիդների ցանկ (232401-232500)

Աստերոիդների ցանկ (232301-232400)  • Աստերոիդների ցանկ  • Աստերոիդների ցանկ (232501-232600)
 Աստերոիդների ցանկ (232301-232400)  • Աստերոիդների ցանկ  • Աստերոիդների ցանկ (232501-232600)
Կարիշկով

Կարիշկով (ուկրաիներեն՝ Каришків), գյուղ Ուկրաինայի Վիննիցայի մարզի Բառի շրջանում։
2001 թվականի տվյալներով Կարիշկով գյուղում բնակվում էր 1 020 մարդ։ Բնակավայրը զբաղեցնում է 61046 կմ² տարածք։ Բնակչության խտությունը կազմում էր 16,71 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Նովոսելկի (գյուղ, Կոլոմենսկի շրջան)

Անվան այլ կիրառումների համար տե՛ս՝ ՆովոսելկիՆովոսելկի (ռուս.՝ Новоселки), գյուղ Ռուսաստանի Մոսկվայի մարզի Կոլոմենսկի շրջանի կազմում։
Բնակչությունը 2005 թվականին գրանցված տվյալներով կազմում էր 18 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կարել Յարոմիր Էրբեն

Կարել Յարոմիր Էրբեն (չեխ․՝ Karel Jaromír Erben, նոյեմբերի 7, 1811(1811-11-07)[…], Միլեթին - նոյեմբերի 21, 1870(1870-11-21)[…], Պրահա, Բոհեմիայի թագավորություն, Ցիսլեյտանիա, Ավստրո-Հունգարիա), չեխ բանաստեղծ, գրող, թարգմանիչ, գրականության պատմաբան և չեխական բանահյուսության բանահավաք, առաջին հերթին՝ հեքիաթների և երգերի։ Արվեստում ռոմանտիզմի ներկայացուցիչ։ 1867 թվականին Մոսկվայի և Պետերբուրգի Սլավոնական համագումարի մասնակից։


== Կենսագրություն ==
Կարել Յարոմիր Էրբենը ծնվել է Միլետին քաղաքում, կոշկակարի ընտանիքում։ Փիլիսոփայություն է ուսանել Հրադեց-Կրալովեի համալսարանում, իրավագիտություն՝ Պրահայի Կարլի համալսարանում։ 1843 թվականին համագործակցել է Պրահայի ազգային թանգարանի հետ։ 1948 թվականին եղել է «Պրահայի լուրերի» (Pražské noviny) խմբագիրը, նոր սահմանադրության հրատարակումից հետո թողել է խմբագրի պաշտոնը։ 1850 թվականին եղել է Ազգային թանգարանի քարտուղար և արխիվարիուս, 1851 թվականին՝ Պրահա քաղաքի արխիվարիուս։
Էրբենի հասարակական, գիտական և գրական գործունեությունը հիմնականում կրում է ազգային-լուսավորչական բնույթ։ Նրա գրական ժառանգության մեջ կենտրոնական տեղ է գրավում «Ծաղկեփունջ» (1853) ժողովածուն, որի մեջ բացահայտվում է բանաստեղծի ստեղծագործության ժողովրդական բնույթը։ Էրբենի խորապես ազգային և ինքնատիպ ստեղծագործությունները ժամանակակիցները դիտում են իբրև չեխական մշակույթի դեմ մղված հալածանքի բողոք։ 

Մահացել է Պրահայում, թաղված է Մալոստրանսկո գերեզմանատանը։


== Ստեղծագործություններ ==
Písně národní v Čechách (Բոհեմական ժողովրդական երգեր) (1842–1845); պարունակում է 500 երգ
Kytice z pověstí národních (Ժողովրդական լեգենդներ) (1853, expanded edition 1861) (English edition, 2012)
Sto prostonárodních pohádek a pověstí slovanských v nářečích původních (100 սլավոնական ժողովրդական հեքիաթներ և լեգենդներ) (1865)
Vybrané báje a pověsti národní jiných větví slovanských (Ժողովրդական հեքիաթների և լեգենդների ընտրանի այլ սլավոնական ճյուղերից) (1869)
Prostonárodní české písně a říkadla (Չեխական ժողովրդական երգեր և մանկական ոտանավորներ) (1864)
České pohádky (Չեխական հեքիաթներ)


== Գրականություն ==
Яцимирский А. И.,. Эрбен, Карл-Яромир // Энциклопедический словарь Брокгауза и Ефрона : в 86 т. (82 т. и 4 доп.). — СПб., 1890—1907.
Julius Dolanský: Karel Jaromír Erben, Prag 1970


== Ծանոթագրություններ ==
Սթաքսնեթ

Սթաքսնեթ, համակարգչային վնասակար ծրագիր, առաջին անգամ կիրառվել է 2010 թվականին։ Թիրախն են արդյունաբերական համակարգչային համակարգերը։ Էական վնաս է հասցրել Իրանի միջուկային ծրագրին։ Սթաքսնեթը ծրագրավորված էր այնպես, որպեսզի ինքնըստինքյան վերանար 2012 թվականին՝ այսպիսով սահմանափակելով իր ազդեցության շրջանակները։ Շատ փորձագետներ վստահ են, որ սա ամերիկա-իսրայելական համատեղ կիբեր զենք է՝ չնայած այն հանգամանքին, որ ոչ մի երկիր կամ կազմակերպություն պաշտոնապես պատասխանատվություն չի ստանձնել դրա համար։
Անանուն պաշտոնյաները Վաշինգթոն փոսթին տված հարցազրույցում ասել են, որ Սթաքսնեթը զարգացրել են Բուշի ղեկավարության օրոք՝ նենգադուլի (սաբոտաժ) ենթարկելու Իրանի միջուկային ծրագիրը։
Սթաքսնեթին հաջողվել է շարքից հանել Իրանի միջուկային ցենտրիֆուգների 1/5-րդը։
Սթաքսնեթն ունի երեք մոդուլ՝ վիրուս, որը գործարկում է հարձակման հիմնական օգտակար ծանրաբեռնումը, հղման ֆայլ, որն ավտոմատ կերպով իրականացնում է վիրուսի պատճենների տարածումը եւ րութքիթ՝ բաղադրիչ է, որը պատասխանատու է բոլոր վնասակար ֆայլերի ու պրոցեսների քողարկման համար։ Սթաքսնեթը հիմնականում թիրախային միջավայրին է հասնում ՅուԷսԲի հիշողության կրիչի միջոցով։


=== Բացահայտում ===
Սթաքսնեթը, որը տարածվել է Մայքրոսոֆթ Ուինդոուզ օպերացիոն համակարգի միջոցով, բացահայտել է Սերգեյ Ուլասենը։ Առաջին անգամ թիրախավորվել էին Սիմենս ընկերության արտադրական կառավարման համակարգերը։ Սթաքսնեթի տարաբնույթ այլ ծրագրերը թիրախավորել են իրանական կազմակերպությունների, որոնք ունեին ուրանի հարստացման ենթակառուցվածքներ։ Սիմանթեք հակավիրուսային ծրագրի ղեկավարության տարածած տվյալների համաձայն՝ 2010 թ. օգոստոսին աշխարհում վիրուսակիր համակարգիչների գրեթե 60%-ը գտնվել են Իրանում։
2012 թ. Հունիսի 1-ին Նյու Յորք Թայմսում տպագրված հոդվածում գրվեց այն մասին, որ Սթաքսնեթը ԱՄՆ-ի եւ Իսրայելի հետախուզական գործողության մի մասն է եւ կոչվում է «Օլիմպիական խաղերի գործողություն», որի մեկնարկը տվել է ԱՄՆ նախագահ Ջորջ Բուշը եւ որը զարգացավ Բարաք Օբամայի կառավարության տարիներին։


=== Պատմություն ===
Վիրուսն առաջին անգամ բացահայտել է ՎիրուսԲլոքադա անվտանգության համակարգերի ընկերությունը՝ 2010 թ. Հունիսի կեսերին։ Լրագրող Բրայըն Քրեբի բլոգային գրառումը 2010 թ. հուլիսի 15-ին այս վիրուսի մասին առաջին շատ ընթերցված հաշվետվությունն էր։ Իրական անունը "Rootkit.Tmphider" էր։ Բայց Սիմանթեքն այն անվանեց "W32.Temphid", այնուհետեւ այն անվանափոխեց "W32.Stuxnet"-ի։ Ըստ Կասպերսկի Լաբի մասնագետների՝ Սթաքսնեթն առաջին անգամ տարածվել է 2010 թ. մարտ կամ ապրիլ ամիսներին, սակայն վիրուսի առաջին տարատեսակն ի հայտ է եկել 2009 թ. հունիսին։


=== Տուժած երկրներ ===
Սիմանթեքի կատարած ուսումնասիրությունների համաձայն՝ Սթաքսնեթից առավել տուժած երկրներն այդ վիրուսի սկզբնական տարածման շրջանում Իրանը, Ինդոնեզիան ու Հնդկաստանն էին.


=== Հեռացում ===
Սիմենս ընկերությունը թողարկել է Սթաքսնեթի հայտնաբերման ու հեռացման ծրագիր։ Միաժամանակ խորհուրդ է տրվում Մայքրոսոֆթի թարմացման դեպքում խնդիրների հանդիպելիս կապվել սպասարկման կենտրոնի հետ, ինչպես նաեւ արգելել ՅուԷսԲի կրիչի օգտագործումը։ Ի հավելումն՝ անհրաժեշտ է փոխել եղած ծածկագրերն ու մուտքի գաղտնաբառերը։ Ըստ Սիմենսի՝ Սթաքսնեթի հայտնաբերումից հետո չորս ամսվա ընթացքում հաջողվել է 22 հաճախորդի համակարգչից հեռացնել այս վնասակար վիրուսը՝ առանց կողմնակի հետեւանքների։


== Ծանոթագրություններ ==
Հիդրավլիկական կարգավորիչ

Հիդրավլիկական կարգավորիչ, կարգավորիչ՝ որտեղ կողմնակի աղբյուրից մատուցվող հեղուկի ճնշման էներգիան ներգործում է կարգավորող օրգանի վրա։ Հիդրավլիկական կարգավորիչները սովորաբար իրականացնում են միայն կարգավորման ինտեգրալ, համաչափ և ինտեգրալ-համաչափ օրենքները։ Որպես Հիդրավլիկական կարգավորիչի ընկալող (զգայուն) տարր ծառայում են մեմբրանային, սիլֆոնային և այլ սարքեր, որոնք չափվող մեծությունը փոխակերպում են համաչափ ճիգի (սակավ՝ տեղաշարժման)։ Հիդրավլիկական կարգավորիչներում ամենից հաճախ կիրառում են երկկողմ գործողության հիդրոգլանների հիման վրա պատրաստված հիդրավլիկական գործադիր մեխանիզմներ։ Համեմատաբար պարզ Հիդրավլիկական կարգավորիչներում օգտագործում են միակողմ գործողության մեմբրանային գործադիր մեխանիզմներ։ Հիդրավլիկական կարգավորիչի առավելություններն են՝ հուսալիությունը, կառուցվածքի և սպասարկման պարզությունը, փոքր զանգվածն ու արտաքին չափերը։ Հիմնական թերությունն աշխատանքային հեղուկի կորստի անընդհատ վերահսկման անհրաժեշտությունն է։
Ստարայա Գրեբլյա

Ստարայա Գրեբլյա (ուկրաիներեն՝ Стара Гребля), գյուղ Ուկրաինայի Ժիտոմիրի մարզի Ռոդոմիշլինսկի շրջանում։
2001 թվականի տվյալներով Ստարայա Գրեբլյա գյուղում բնակվում էր 89 մարդ։ Բնակավայրը զբաղեցնում է 0,479 կմ² տարածք։ Բնակչության խտությունը կազմում էր 185,8 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մոլլա Հասան (Այնթապի գավառ)

Մոլլա Հասան, գյուղ Արևմտյան Հայաստանում, Էրզրումի վիլայեթի Այնթապի գավառակում։ Գտնվում էր Այնթապ ավանից 16 կմ հարավ-արևմուտք։


== Բնակչություն ==
1909 թվականին ուներ մետ 100 տուն հայ և քուրդ բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Սոճազգիներ

Սոճազգիներ (լատ.՝ Pinaceae), բույսերի ասեղնատերևավորների կարգի ընտանիք՝ մշտադալար ծառեր և հազվագյուտ թփեր։ Կոները ունեն թեփուկներ, որոնք դասավորված են պարուրաձև, իգական կոներում սերմային և ծաղկող թեփուկները առանձնացված են և լավ արտահայտված։ Փոշեհատիկները օդային պարկեր ունեն, տերևները ասեղանման են։


== Տեսակներ ==
Սոճազգիների ընտանիքը չափազանց հարուստ է տեսակներով։ Նրա կազմի մեջ են մտնում 9 ցեղ, 227 տեսակ, որից՝ 100 սոճի, 45 եղևնի, 20 խեժափիճի, 4 մայրի, 2 կեթելերիա, 6 կեղծթսուգա և 1 կեղծխեժափիճի։
Սոճազգիների ընտանիքի ներկայացուցիչները կարող են բաժանվել երկու խմբի։ Մի խմբին պատկանում են այն ցեղերը, որոնք ունեն միայն երկարացված ընձյուղներ և ասեղնատերևներ, որոնք դասավորված են մեկական։ Այս խմբին են պատկանում՝

Եղևնին,
Եղևինը։Երկրորդ խմբին են պատկանում այն ցեղերը, որոնք սովորական ընձյուղներից բացի ունեն նաև կարճացած ընձյուղներ, իսկ ասեղնատերևները դասավորված են մեկական, զույգերով, փնջերով՝ կարճացած ընձյուղների վրա։ Այս խմբին են պատկանում՝

Սոճին,
Խեժափիճին,
Մայրին։


== Տարածված են ==
Այս ընտանիքի ցեղերն ու տեսակները ասեղնատերև անտառներ են առաջացնում հյուսիսային կիսագնդում և բոլորովին չեն հանդիպում հարավային կիսագնդում։ Դրանցից մի քանիսը հանդիպում են արևադարձային շրջանների բարձրլեռնային գոտիներում։


== Հղումներ ==
Բերդարավասու

Բերդարավասու, գետ Հայկական լեռնաշխարհում, Մեծ Զաբի վտակը։


== Ծանոթագրություններ ==
Ռեզորցին

Ռեզորցին, մետաերկօքսիբենզոլ՝ СбН4(ОН)2, երկատոմ ֆենոչ։ Անգույն, քաղցրահամ բյուրեղներ են, լավ լուծվում են ջրում, եթերում, սպիրտում։ Տալ․ ջերմաստիճանը՝ 110,8°С, եռմանը՝ 280,8°С։ Արդյունաբերության մեջ ստացվում է մետաբենզոլ-երկսուլֆաթթուն հիմքի (NaOH) հետ հալելիս։ Օգտագործվում է ռեգորցինալդեհիդային խեժերի, ներկանյութերի, բարձրամոլեկուլային միացությունների կայունացուցիչների և պլաստիֆիկատորների, պայթուցիկ նյութերի ստացման համար, բժշկության մեջ՝ մաշկային հիվանդությունների բուժման ժամանակ։
Աննա Մարիկյան

Աննա Գրիգորի Մարիկյան  (սեպտեմբերի 23, 1941(1941-09-23), Ալեքսանդրիա, Եգիպտոս), հայ բալետի արտիստ, պարուսույց։ ՀԽՍՀ վաստակավոր արտիստ (1976)։


== Կենսագրություն ==
Աննա Մարիկյանը ծնվել է 1941 թվականի սեպտեմբերի 23-ին, Ալեքսանդրիայում, պոլսեցիններ Գրիգոր Մարիկյանի և Մարի Երկաթի ընտանիքում։ 1948 թվականին ընտանիքը հայրենադարձել է Հայաստան։ 1959 թվականին ավարտել է Երևանի պարարվեստի ուսումնարանը (պարուսույց՝ Մաքսիմ Մարտիրոսյան)։ 1959-1985 թվականներին աշխատել է Երևանի Ա. Սպենդիարյանի անվան օպերայի և բալետի ազգային ակադեմիական թատրոնում՝ որպես մենապարուհի։ 1985 թվականից դասավանդում է Երևանի պարարվեստի պետական ուսումնարանում։ Նրա մի շարք աշակերտներ հանդես են եկել աշխարհի տարբեր բեմերում և արժանացել մրցանակների։


== Բալետային ներկայացումներ ==
Ադոլֆ Ադանի «Ժիզել» (Միրթա),
Արամ Խաչատրյանի «Սպարտակ» (Ֆրիգիա),
Էդգար Հովհաննիսյանի «Անտունի» (Խումար),
Ֆրեդերիկ Շոպենի «Շոպենիանա» (Երազանք),
Պյոտր Չայկովսկու «Կարապի լիճը» (Օդետտ-Օդիլիա),
Ուզեիր Հաջիբեկովի «Լեյլի և Մեջնում» (Լեյլի),
Լյուդվիգ Մինկուսի «Դոն Կիխոտ» (Հավերժահարս),
 Բախի «Չակոնա» (Աղջիկ),
Մորիս Ռավելի «Բոլերո» (Իսպանուհի),
Ալեքսանդր Սպենդիարյանի «Խանդութ» (Չմշկիկ),
Շառլ Գունոյի «Վալպուրգյան գիշեր» (Աղջիկ),
Էդգար Հովհաննիսյանի «Սասունցի Դավիթ»օպերա-բալետ, (Իսմիլ Խաթուն),
Գրիգոր Հախինյանի «Ուռենի»,
Բ. Սակիլարիի «Չոփչոփիկ»,
Ի. Մորոզևի «Բժիշկ Այբոլիտ» (Վարվարա),
«Լորկիանա» (Սեր)։


== Մրցանակներ ==
ՀԽՍՀ վաստակավոր արտիստ, 1976,
ՀՀ մշակույթի նախարարության ոսկե մեդալ, 2010,
Մովսես Խորենացու մեդալ, 2012։


== Ծանոթագրություններ ==
Սուրբ Աստվածածին եկեղեցի (Սաչլը)

Անվան այլ կիրառումների համար տե՛ս՝ Սուրբ Աստվածածին եկեղեցի (այլ կիրառումներ)Սուրբ Աստվածածին եկեղեցի, Հայ առաքելական եկեղեցու տաճար Անկարայի նահանգում, Յոզղաթի գավառի Սաչլը (tr) գյուղում (ներկայիս Թուրքիայի Հանրապետության Յոզգաթի մարզում)։


== Ծանոթագրություններ ==
Աննա Մութեզիուս

Աննա Մութեզիուս (գերմ.՝ Anna Muthesius), ի ծնե՝ Աննա Թրիփենբախ (գերմ.՝ Anna Trippenbach, օգոստոսի 12, 1870(1870-08-12), Աշերսլեբեն, Գերմանիա - մարտի 30, 1961(1961-03-30), Բեռլին, Արևելյան Գերմանիա), գերմանացի նորձևության դիզայներ, երգչուհի և բանաստեղծուհի Աշերսլեբենից։


== Կյանք և ստեղծագործություն ==
Աննան ծնվել է 1870 թվականին։
Փոլ Շուլց-Նաումբուրգի և Անրի վան դե Վելդեի հետ միասին Աննա Մուտեսիուսը կարևոր դեր է խաղացել կանացի բարեփոխված հագուստի ստեղծման մեջ։
1895 թվականին Մաքս Քոները նկարել է նրա «Ֆրոյլյայն Թրիփենբախ» կոչվող դիմանկարը։

Հաջորդ տարի նա ամուսնացել է սկսնակ ճարտարապետ Հերման Մուտեզիուսի հետ։ Նրանք տեղափոխվել են Լոնդոն, քանի որ կայսրը առաջարկել է նրան մշակույթի գծով ատաշեի պաշտոն Լոնդոնում Գերմանիայի դեսպանատանը։ Նրանք անգլոման էին և որոշել են ապրել նկարիչների գաղութում, չնայած այն բանին, որ նրանց սենյակներ են առաջարկվել Carlton House Terrace հեղինակավոր փողոցում՝ դեսպանատանը կից։ Նրաք հաճախ այցելում էին Գլազգո, որտեղ դարձել են Willow Tearooms թեյի հաստատության երկրպագուները։

Նա ծանոթացել է բրիտանական առաջատար դիզայներների հետ և Գլազգոյի դպրոցից Ֆրենսիս Մաքդոնալդը մոդեռն ոճով մշակել է նրա առաջին գրքի շապիկը։ Մութեզիուսը հակա-նորաձևության կողմնակից էր և նրա «Das Eigenkleid der Frau» («Կանացի հագուստ») գիրքը հրահրում է կանաց ինքնուրույն որոշելու՝ ինչ հագնել։ Նրանք պետք է ընտրեն իրենց հագուստի ոճն ու ձևը՝ գեղագիտությունից ելնելով և չպետք է հետևեն նորաձևության թելադրանքին։ Նա զգում էր, որ գերմանական հագուստ արտադրողները շահագործում են կանանց և որ նրանք պետք է ընտրեն իրենց սեփական դիզայնը։ Մաքդոնալդի մշակած նոր կազմով գիրքը մեծ ավանդ է ունեցել հագուստի գեղարվեստական շարժման մեջ։
Աննան մահացել է 1961 թվականի մարտի 30-ին Բեռլինում։ Նրա որդին՝ Էքարտ Մուտեզիուսը, հայտնի ճարտարապետ է դարձել։


== Գրքեր ==
«Das Eigenkleid der Frau» («Կանացի հագուստ»), 1903։


== Ծանոթագրություններ ==
Ռոբերտ Շեքլի

Ռոբերտ Շեքլի (անգլ.՝ Robert Sheckley, հուլիսի 16, 1928(1928-07-16)[…], Մեյփլվուդ, Էսեքս շրջան, Նյու Ջերսի, ԱՄՆ - դեկտեմբերի 9, 2005(2005-12-09)[…], Պոուկպիզի, Նյու Յորք, ԱՄՆ), ամերիկացի գրող և ֆանտաստ, սյուժեի անսպասելի զարգացումով աչքի ընկնող բազմաթիվ ֆանտաստիկական վեպերի, վիպակների և պատմվածքների հեղինակ։ 
Մանկուց սիրել է կարդալ և երազում էր դառնալ գրող։ Դպրոցն ավարտելուց հետո սովորել է Նյու Յորքի համալսարանում։ Ծառայել է Կորեայում։ Միաժամանակ աշխատել է մետալուրգիական գործարանում։ 1950-ականներից սկսել է գրել առաջին պատմվածքները։ Իր կյանքի ընթացքում Շեքլին գրել է ավելի քան 15 վեպ, 400 պատմվածք և վիպակ, որոնք ներգրավված են 9 հեղինակային ժողովածուներում և թարգմանված են տարբեր լեզուներով։


== Գրականություն ==
«Ցանկությունների սահմանը» պատմվածաշար
«Դպիր» ամսագիր


== Ծանոթագրություններ ==


== Արտաքին հղումներ ==
Ռոբերտ Շեքլին գրապահարանում
Ռոբերտ Շեքլին գուտենբերգում (անգլ.)
Ռոբերտ Շեքլին standardebooks.org-ում
Փալսոր

Փալսոր, գյուղ Արևմտյան Հայաստանում, Բիթլիսի վիլայեթի Խիզանի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն
Գրան Վիա փողոց (Բարսելոն)

Անվան այլ կիրառումների համար տե՛ս՝ Գրան Վիա փողոց (այլ կիրառումներ)Գրան Վիա (կատ.՝ Gran Via de les Corts Catalanes, իսպ.՝ Gran Via de las Cortes Catalanas), Բարսելոնայի գլխավոր փողոցներից, անցնում է քաղաքի կենտրոնական մասով։ 
Գրան Վիայի երկարությունը 13,1 կմ, այն ամենաերկար փողոցն է ամբողջ Իսպանիայում։


== Դիրք ==
Փողոցն անցնում է ամբողջ քաղաքով, գնում է դեպի հարավ-արևմուտք։ Հատում է հետևյալ հրապարակները. Իսպանիայի հրապարակը, Համալսարանական հրապարակը, Կատալոնիա հրապարակը և Պլասա դե լաս Գլորիս Կատալանեսը։


== Ծանոթագրություններ ==
Զոլոտայա Դոլինա (գյուղ, Պարտիզանսկի շրջան)

Զոլոտայա Դոլինա (ռուս.՝ Золотая Долина), գյուղ Ռուսաստանի, Պրիմորիեի երկրամասի Պարտիզանսկի շրջանի կազմում։
Բնակչությունը 2005 թվականին գրանցված տվյալներով կազմում էր 2570 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Անվավեր գրքեր

Անվավեր գրքեր, անվավերական գրքեր, բանասիրական տերմին։ Հին աշխարհում օգտագործվում էր ցույց տալու համար սրբազան համարված, բայց ոչ պաշտամունքային գրվածքները, որոնք գաղտնի պահվում էին մեհյաններում։


== Օրինակներ ==
Անվավեր գրքեր էին, օրինակ, Հին Եգիպտոսում դիցաբանական Թոթ աստծուն վերագրվող 42 նվիրական գրքերը, հունա-հռոմեական աշխարհում հայտնի «Աիբիլլյսւն պատգամներ»–ը։ Հրեաները նույնպես ունեին անվավեր գրքերը, որոնք, որպես սրբազան գրականություն, պահվում էին Երուսաղեմի Սողոմոնյան տաճարում։
Մխիթար Այրիվանեցին մեզ ավանդել է 13-րդ դարերին մի փոքրիկ ցուցակ, որը կրում է «Գիրք զոր ունին հրեայքն ի ծածուկ» խորագիրը և բովանդակում է 10 անուն։ Այդ ցուցակում նշված գրքերը, թերևս, միայն նրանք Էին, որոնք այդ ժամանակ գոյություն ունեին հայերեն թարգմանությամբ։ Միջնադարյան հայ մատենագրության մեջ անվավեր գրքերը կոչվել են «գաղտնի գրեանք» կամ «ծածուկ գրեանք»։
Հետագայում անվավերական անվան տակ երբեմն հասկացվել են նաև Սուրբ Գրքի բովանդակության հետ առնչվող, բայց նրա կազմի մեջ չընդունված գրվածքները։ Այստեղից Էլ՝ անվավեր գրքերը հասկացությունը հաճախ նույնացվել է անկանոն գրքեր հասկացության հետ։ Մեր օրերում բանասիրական գրականության մեջ «անվավերական» անունն օգտագործվում է ցույց տալու համար այն գրվածքները, որոնց ստեղծման ժամանակը և հեղինակը վիճելի են։ Հայ մատենագրության մեջ այսպիսի անվավերներից են «Թուղթ դաշանց», «Հարցմունք Սրբոյն Գրիգորի Լուսավորչի և պատասխանի հրեշտակին» և այլն։
Արտյոմ Վոլվիչ

Արտյոմ Վոլվիչ (ռուս.՝ Артём Александрович Вольвич, հունվարի 22, 1990(1990-01-22), Նիժնեվարտովսկ, Խանտի-Մանսիական Ինքնավար Շրջան, Տյումենի մարզ, ՌԽՖՍՀ, ԽՍՀՄ), Ռուսաստանցի վոլեյբոլիստ, Կազանի «Զենիթ» թիմի և Ռուսաստանի ազգային հավաքականի կենտրոնական մեկուսացնող, Եվրոպայի կրկնակի չեմպիոն (2013, 2017 թթ.), 2013 թվականի ամառային համալսարանական խաղերի (ունիվերսիադայի), ազգերի լիգայի գավաթի 2018 թ. խաղարկության հաղթող, Ռուսաստանի գավաթի խաղարկությունների հնգակի հաղթող, աշխարհի 2018 թ. ակումբային առաջնության ոսկե մեդալակիր։ Ռուսաստանի սպորտի վաստակավոր վարպետ (2021)։


== Պետական պարգևներ ==
Ռուսաստանի Դաշնության նախագահի պատվոգիր (19 հուլիսի 2013 թ.).
«Հայրենիքին մատուցած ծառայությունների համար» I աստիճանի շքանշան (2021 թ. օգոստոսի 11-ին )


== Ծանոթագրություններ ==


== Արտաքին հղումներ ==
Անձի պրոֆիլը
Անձի պրոֆիլը
Профиль на сайте Международной федерации волейбола
Профиль и статистика на сайте «Волей-сервис»
Статистика на сайте torrentlost.ru
Ծույլ աղջիկը

«Ծույլ աղջիկը», Հովհաննես Թումանյանի ստեղծագործություններից մեկը, գրության տարեթիվը հայտնի չէ։ Բանաստեղծության ինքնագիրը չի պահպանվել։


== Ստեղծման պատմություն ==
Հովհաննես Թումանյանի «Ծույլ աղջիկը» բանաստեղծությունն առաջին անգամ տպագրվել է 1907 թվականին Լուսաբեր դասագրքի Ա տարիի 85-րդ էջում, այնուհետև՝ 1908 թվականին Լուսաբեր դասագրքի Ա տարի 70-րդ էջում։ Բանաստեղծությունը 1920 թվականին տպագրվել է Լուսաբեր դասագրքի Ա տարիի 70-րդ էջում,ապա 1922 թվականին նույն դասագրքի 70-րդ էջում։
«Ծույլ աղջիկը» բանաստեղծությունը արտատպվել է Լուսաբեր դասագրքի Ա տարիից։


== Ծանոթագրություններ ==
(7876) 1991 VW3

(7876) 1991 VW3, աստերոիդ աստերոիդների հիմնական գոտում։ Հայտնաբերվել է 1991 թվականի նոյեմբերի 11-ին Սեյձի Ուեդայի և Հիրոսի Կանեդայի կողմից Կուշիրոյում։
Միջին հեռավորությունը Արեգակից կազմում է 2,158164 ա. մ., առավելագույնը մոտենում է 1,7465 ա. մ. հեռավորության վրա և հեռանում 2,5698 ա. մ.։ Արեգակի շուրջ մեկ ամբողջական պտույտ է կատարում 1158,04 երկրային օրվա ընթացքում, իր ուղեծրով շարժվելով միջինում 0,310869 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,1° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7876) 1991 VW3 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Նելսոն Սեմեդու

Նելսոն Կաբրալ Սեմեդու (պորտ․՝ Nélson Cabral Semedo, նոյեմբերի 16, 1993, Լիսաբոն, Պորտուգալիա), պորտուգալացի ֆուտբոլիստ, պաշտպան։ Հանդես է գալիս կատալոնական «Բարսելոնա» և Պորտուգալիայի ազգային հավաքականի կամզում։


== Ակումբային կարիերա ==
Նելսոնը սկսել է իր կարիերան «Շենտրենշե»-ի կազմում։
2012 թվականին նա տեղափոխվել է «Բենֆիկա», որտեղ սկսել է հանդես գալ երկրորդ թիմում։ 2012-2013 մրցաշրջանը Նելսոնը վարձավճարով հանդես է եկել «Ֆատիմա» ֆուտբոլային ակումբի կազմում։
2015 թվականին Նելսոնը տեղափոխվել է «Բենֆիկա»-ի հիմնական կազմ։ Թիմի կազմում Սեմեդուն իր դեբյուտը նշել է 2015 թվականի օգոստոսի 16-ին՝ «Էշտորիլ Պրահայի» դեմ խաղում։ Սեպտեմբերի 15-ին՝ Չեմպիոնների լիգայի շրջանակներում «Աստանայի» դեմ խաղում Նելսոն Սեմեդուն իր միջազգային դեբյուտն է նշել։
Բարսելոնա
2017 թվականի հուլիսի 13-ին Բարսելոնան հայտարարեց, որ Բենֆիկայից ձեռք է բերել Նելսոն Սամեդոյի տրանսֆերային իրավունքները, և բուժզննումից հետո նրա հետ ստորագրել է 5-ամյա պայմանագիր։ Սամեդոյի համար Բարսելոնան վճարեց 30,5 մլն. եվրո, իսկ յուրաքանչյուր 50 խաղի համար,որում պորտուգալացին հանդես կգա մեկնարկային կազմում, ակուբը պարտավորվել է վճարել ևս 5 մլն. եվրո։ Նորամուտը նա նշել է օգոստոսի 16-ին Իսպանիայի սուպերգավաթի շրջանակներում կայացած հանդիպման ժամանակ, որտեղ կատալոնական ակումբ ցավալի պարտություն կրեց իր հիմնական հակառակորդից՝ Մադրիդի Ռեալից։


== Միջազգային կարիերա ==
Պորտուգալիայի ազգային հավաքականի կազմում Նելսոնը իր դեբյուտը նշել է 2015 թվականի հոկտեմբերի 11-ին՝ Սերբիայի հավաքականի դեմ խաղում։


== Ձեռքբերումներ ==
Պորտուգալիայի չեմպիոն - 2015-2016


== Ծանոթագրություններ ==


== Արտաքին հղումներ ==
Սեմեդուի պաշտոնական Ֆեյսբուքի էջը
Սեմեդուի պաշտոնական Ինստագրամի էջը
Սեմեդուն transfermarkt-ում
Սեմեդուն soccerbase.com-ում
Սեմեդուն WhoScored.com կայքում
Սեմեդուն Բարսելոնայի պաշտոնական կայքում
Սեմեդուն ՈՒԵՖԱ-ի պաշտոնական կայքում
Սեմեդուն ՖԻՖԱ-ի պաշտոնական կայքում Archived 2017-09-11 at the Wayback Machine.
Աստերոիդների ցանկ (327901-328000)

Աստերոիդների ցանկ (327801-327900)  • Աստերոիդների ցանկ  • Աստերոիդների ցանկ (328001-328100)
 Աստերոիդների ցանկ (327801-327900)  • Աստերոիդների ցանկ  • Աստերոիդների ցանկ (328001-328100)
Մուսալեռ

Մուսալեռ, գյուղ Հայաստանի Արմավիրի մարզում։ Գյուղն ունի մեկ եկեղեցի` Սուրբ Ամենափրկիչ եկեղեցին, մեկ դպրոց, 3250 բնակչություն, երիտասարդական ակումբ։


== Աշխարհագրություն ==
Հեռավորությունը Երևանից՝ 12 կմ, մարզկենտրոնից` 34 կմ, ՀՀ պետական սահմանից՝ 10 կմ։
Բարձրությունը ծովի մակերևույթից՝ 850 մ, բնակլիմայական պայմանները` չոր ցամաքային։


== Բնակչություն ==
Բնակչության մի մասը հայրենադարձել են Լիբանանից, Սիրիայից, Եգիպտոսից և Կիլիկիայի Մուսալեռի գյուղերից 1946 թվականին։

Մուսալեռի ազգաբնակչության փոփոխությունը։


== Մշակույթ ==
Պատմամշակութային կոթողներ՝ Հուշարձան նվիրված Մուսալեռան հերոսամարտին (1976 թ.)։


== Տնտեսություն ==
Համայնքի զբաղեցրած տարածքը՝ 616.9 հեկտար, որից՝ 48.3 հեկտարը արոտ, 248.3 վարելահողեր, 105.8 հեկտարը այգիները։
Համայնքն ունի 1 դպրոց, բուժկետ, մշակույթի տուն, համայնքային կենտրոն, մանկապարտեզ։
Բնակչությունը զբաղվում է այգեգործությամբ և անասնապահությամբ։


== Պատմական կառույցներ ==
Գյուղի ուշագրավ կառույցը նրա հյուսիս-արևելքում, բարձունքի վրա կանգնեցված հուշարձանն է՝ ի հիշատակ 1915 թվականի Մուսա լեռան հերոսական մարտերի։ Գյուղում է գտնվում նաև Սուրբ Ամենափրկիչ եկեղեցին։


== Տես նաև ==
Սուրբ Ամենափրկիչ եկեղեցի (Մուսալեռ)
Մուսալեռի պատմության և մշակույթի անշարժ հուշարձանների ցանկ (Արմավիրի մարզ)
Մուսա լեռան հերոսամարտի հուշարձան (Մուսալեռ)


== Ծանոթագրություններ ==


== Արտաքին հղումներ ==
Էջը Արմավիրի մարզպետարանի կայքում
Համայնքի ղեկավարի Էջը Արմավիրի մարզպետարանի կայքում
Նուրլինո

Նուրլինո (ռուս.՝ Нурлино, բաշկիրերեն՝ Нөрлө), գյուղ Ռուսաստանի Բաշկորտոստան հանրապետության Ուֆիմսկի շրջանի կազմում։
Բնակչությունը 2009 թվականին գրանցված տվյալներով կազմում էր 1712 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Թարս (լեռնագագաթ)

Անվան այլ կիրառումների համար տե՛ս՝ Թարս (այլ կիրառումներ)Թարս, լեռնագագաթ Հայաստանի Տավուշի մարզի և Վրաստանի Մառնեուլի շրջան սահմանին, Փոքր Կովկաս լեռնահամակարգում, Դեբեդ և Աղստև գետերի ջրբաժանում, Գուգարաց լեռնաշղթայի կենտրոնական հատվածում։ Բարձրությունը 900 մ։


== Ծանոթագրություններ ==
Երփնաձոր (գետ)

Երփնաձոր (Բոյդարա), գետ Հայաստանի Գեղարքունիքի մարզում։ Սկիզբ է առնում Վարդենիսի լեռներից և Մաքենիս գյուղի հարավային մասում ձախից միախառնվում է Կարճաղբյուր գետին։ Երկարությունը՝ 14 կմ։


== Ծանոթագրություններ ==
Չելենո

Չելենո (իտալերեն՝ Celleno), կոմունա Իտալիայում, գտնվում է Լացիո մարզի Վիտերբո գավառում։
Բնակչությունը կազմում է՝ 1359 մարդ (ըստ 2008 թվականի), բնակչության խտությունը՝ 55 մարդ/կմ2։ Տարածքը կազմում է 25 կմ2։ Փոստային ինդեքսը՝ 1020, հեռախոսային կոդը՝ 0761։
Քաղաքի հովանավոր սուրբը համարվում է Սանտիսիմո Կրոկիֆիսոն։


== Ժողովրդագրությունը ==


== Բնակավայրի ադմինիստրացիան ==
Հեռախոս. 0761 912002
Էլեկտրոնային փոստ. comune@celleno.it
Պաշտոնական կայք. http://www.comune.celleno.it/ Archived 2012-06-19 at the Wayback Machine.


== Պատկերասրահ ==

		


== Արտաքին հղումներ ==
http://www.comune.celleno.it/ Archived 2012-06-19 at the Wayback Machine.
Վիճակագրության միջազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Նովոմերչինսկի գյուղական խորհուրդ (Խարկովի մարզ)

Նովոմերչինսկի գյուղական խորհուրդ  (ուկրաիներեն՝ Новомерчицька сільська рада), Ուկրաինայի Խարկովի մարզի Վալկովսկի շրջանում։
2001 թվականի տվյալներով Նովոմերչինսկի գյուղական խորհրդում բնակվում էր 931 մարդ։ Բնակավայրը զբաղեցնում է 48.62 կմ²։ Բնակչության խտությունը կազմում էր 19.15 մարդ/կմ²։ Խորհրդում կա 1 բնակավայր։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Կոռաբան

Կոռաբան, գյուղ Արևմտյան Հայաստանում, Վանի վիլայեթի Վանի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Գեորգի Կոնստանտին

Գեորգի Կոնստանտին (դեկտեմբերի 14, 1932(1932-12-14), Բուխարեստ, Ռումինիա - մարտի 9, 2010(2010-03-09), Բուխարեստ, Ռումինիա), Ռումինիայի ֆուտբոլի ազգային հավաքականի նախկին ֆուտբոլիստ, հետագայում նաև մարզիչ։ Վերջին ֆուտբոլային ակումբը, որում հանդես է եկել Գեորգի Կոնստանտինը եղել է Բուխարեստ քաղաքի Ստյաուան։


== Միջազգային գոլեր ==


== Ծանոթագրություններ ==
ArmComedy

ArmComedy (ԱրմՔոմեդի), հայկական քաղաքաերգիծական հաղորդում, որը 2012 թվականի մարտից հեռարձակվում է Արմնյուզ հեռուստաալիքով։ Այն վարում են Սերգեյ Սարգսյանը և Նարեկ Մարգարյանը։
2013 թվականի հուլիսին հաղորդումն արժանացել է Երևանի մամուլի ակումբի Վալերի Այդինյանի անվան մրցանակին՝ ընտրությունները քաղաքական սատիրայով արտացոլելու համար։
Հաղորդումներից մեկի ընթացքում հաղորդավար Նարեկ Մարգարյանը հիշատակել է, որ ArmComedy-ն «ոգեշնչվել է» ամերիկյան The Daily Show հաղորդումից։


== Ծանոթագրություններ ==


== Արտաքին հղումներ ==
Կայք
Պաշտոնական էջը Ֆեյսբուքում
Պաշտոնական էջը Թվիթթերում
Պաշտոնական էջը ՅուԹյուբում
Պաշտոնական էջը Google +-ում
Հովհաննես Պարոնյան

Հովհաննես Պարոնյան, առավել հայտնի Յապոնացի Սաքո, 'Յապոն («ճապոնացի») մականուններով (գնդակահարվել է 1920 թ-ի հոկտեմբերին), հայ-դաշնակցական վրիժառու, ազգային ազատամարտիկ։


== Գործունեությունը ==
1903 թ-ին հայ եկեղեցու կալվածքները բռնագրավող ցարական ոստիկանների և կազակների դեմ կազմակերպել է զինված դիմադրություն։ 1905-1906 թթ. հայ-թաթարական կռիվների ժամանակ հատուցման գործողություններ է կազմակերպել և Շուշիում իրականացրել ցարական պաշտոնյաների՝ քաղաքի գլխավոր ոստիկանապետ Սախարովի, գավառապետ Շումակևիչի և այլոց ահաբեկումները։ 1918 թ. մայիսի 23-29-ին, Դրոյի հրահանգով, իր ջոկատով մասնակցել է Ապարանի հերոսամարտին։ 1918-1920 թթ-ին եղել է Դրոյի հավատարիմ զինակիցներից մեկը և մասնակցել է Հայաստանի Առաջին Հանրապետության սահմանային կռիվներին, երկրի ներսում մուսուլմանների ճնշմանը։ Առավելապես գործել է Զանգեզուրի շրջանում։ Դարձել է 1920 թ. այստեղ խորհրդային իշխանությունների դեմ ծավալված զինված պայքարի կազմակերպիչներից մեկը։ Կարմիր բանակի կողմից Հայաստանը ռազմակալելուց հետո ձերբակալվել և հոկտեմբերին Գորիսի բանտում գնդակահարվել է։
Մայր տաճարի բազիլիկ Սբ. Հովհաննես Մկրտիչ (Սավաննա, Ջորջիա)

Մայր տաճարի բազիլիկ Սուրբ Հովհաննես Մկրտիչ (անգլ.՝ Cathedral Basilica of St. John the Baptist), հռոմեական կաթոլիկ տաճար և փոքր բազիլիկ Լաֆայետ հրապարակում՝ 222 Արևելյան Հարիս փողոց, Սավաննա, Ջորջիա, Միացյալ Նահանգներում։ Այն Սավաննայի Հռոմի կաթոլիկական թեմի մայր եկեղեցին է։


== Պատմություն ==
Սավաննայի գաղութային կանոնադրությունը հռոմեական կաթոլիկներին արգելում էր բնակություն հաստատել քաղաքում։ Անգլիացի հոգաբարձուները վախենում էին, որ հռոմեական կաթոլիկները ավելի հավատարիմ կլինեն Ֆլորիդայի իսպանական իշխանություններին, քան Վրաստանի անգլիական կառավարությանը, սակայն, այս արգելքը մարեց ամերիկյան հեղափոխությունից անմիջապես հետո։ Եկեղեցու միաբանությունը վերակազմավորվել է մոտ 1796 թվականին։ Ֆրանսիացի կաթոլիկ էմիգրանտները հիմնել են առաջին եկեղեցին այն բանից հետո, երբ նրանք փախել են Հայթիից 1799 թվականին՝ 1791 թվականին Կարիբյան կղզում սկսված ստրուկների ապստամբությունների բռնկումից հետո։ 19-րդ դարի սկզբին այն դարձավ Հայթիից ազատ սևամորթների գլխավոր եկեղեցին։ Սկսվեց նոր տաճարի շինարարությունը Սբ. Հովհաննես Մկրտիչը 1859 թվականին։ Կառույցը գրեթե ավերվել է հրդեհից 1898 թվականին, սակայն ջանասիրաբար ջանքերի շնորհիվ այն վերակառուցվել է մինչև 1899 թվականը։ Մայր տաճարի բազիլիկան Սբ. Հովհաննես Մկրտիչը Վրաստանում աղյուսից կառուցված առաջին շենքն էր։ Այն ունի 81 ապակե պատուհաններ, 16 կաղապարներ, ունի 214 ոտնաչափ բարձրություն, տանիքի բարձրությունը 96 ոտնաչափ է, կառուցման համար պահանջվել է ավելի քան 90,000 պղնձե մեխ և 45,000 շիֆեր։
Միաբանությունը կառուցեց իր առաջին եկեղեցին Ազատության հրապարակում 1779 թվականին, իսկ 1811 թվականին ընտրեց տեղ Դրեյթոն և Փերի փողոցներում ավելի մեծ շենքի համար։ Չարլսթոնի թեմի եպիսկոպոս Ջոն Անգլիան, որն ընդգրկում էր Սավաննան, օծեց նոր եկեղեցին 1839 թվականի ապրիլի 1-ին։ Հռոմի Պապ Պիոս IX-ը ստեղծեց Սավաննայի թեմը 1850 թվականի հուլիսին, և ժողովը սկսեց ծրագրել նոր տաճար Լաֆայետ հրապարակում, 1870 թվականին Սավաննայի չորրորդ եպիսկոպոսի՝ աջ վերապատվելի Իգնատիուս Պերսիկոյի օրոք։ Բալթիմորի արքեպիսկոպոս ամենապատիվ Ջեյմս Ռուզվելտ Բեյլին նախագահում էր նեոգոթական սրբավայրի նվիրագործումը 1876 թվականի ապրիլի 30-ին։ Այնուամենայնիվ, աղյուսի կառուցվածքին բացակայում էին ցողունները, որոնք ավելացվել էին մինչև 1896 թվականը, երբ այն նույնպես ստացավ սվաղման և սպիտակեցման ծածկույթ։
1898 թվականի փետրվարի 6-ին հրդեհը պատեց շենքը և մնաց միայն պատերն ու աշտարակները, սակայն ժողովը արագ վերակառուցեց և կարողացավ Սուրբ Ծննդյան պատարագ մատուցել 1899 թվականին նոր հաստատությունում, լրացուցիչ 13 տարի։ Ապակե պատուհանները տեղադրվել են մոտ 1904 թվականին։ Ծուխը 1959–1965 թվականներին ձեռնարկեց հետագա վերանորոգման ծրագրեր, որոնք վերաբերում էին ջեռուցման, հովացման և լուսավորության համակարգերին և ձևավորմանը՝ 1984–1985 թվականներին, ամրապնդելու կառուցվածքային հիմքերը և իրականացնելու փոփոխություններ, որոնք առաջարկվել են Վատիկանի Երկրորդ Խորհրդի և 1998–2000 թվականներին՝ նոր տանիք տեղադրելու և ինտերիերի սկզբնական գունային գունապնակը և զարդերը վերականգնելու համար։
Հռոմի Ֆրանցիսկոս պապը 2020 թվականին եկեղեցու կարգավիճակը դարձրեց փոքր բազիլիկ։


== Պատկերասրահ ==

		
		
		
		
		


== Ծանոթագրություններ ==


== Արտաքին հղումներ ==
Տաճարի պաշտոնական կայքը
Տաճարի կայքը
Սեն Իփոլիտ (Կանտալի գավառ)

Սեն Իփոլիտ (ֆր.՝ Saint-Hippolyte), համայնք Ֆրանսիայի Օվերն մարզի Կանտալ գավառում։
Բնակչությունը 2008 թվականի դրությամբ կազմում է 112 մարդ, բնակչության խտությունը` 8.05 մարդ/կմ²։ Բնակավայրը զբաղեցնում է 13.92 կմ² տարածք։


== Աշխարհագրություն ==
Գտնվում է Փարիզ քաղաքից 410 կմ հարավ, Կլերմոն Ֆերան քաղաքից` 70 կմ հարավ-արևմուտք, Օրիյակ քաղաքից` 40 կմ հյուսիս-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 64 աշխատունակ (15-64 տարեկան) բնակիչ, որոնցից ակտիվ էին 47-ը, իսկ ոչ ակտիվները` 17։ Ակտիվության ցուցանիշը կազմում է 73,4 %։ 47 աշխատունակ մարդկանցից աշխատել է 46 անձ (26 տղամարդ և 20 կին)։ Գործազուրկ են եղել 1 անձ (0 տղամարդ և 1 կին)։ 17 անաշխատունակներից 3-ը եղել են աշակերտներ կամ ուսանողներ, 9-ը` թոշակառուներ, իսկ 5-ը չեն աշխատել տարբեր պատճառներով։


== Տես նաև ==
Կանտալ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ռապիդ ՖԱ (Բուխարեստ)

«Ռապիդ» Ֆուտբոլային Ակումբը մասնագիտական ֆուտբոլային ակումբ է, որը հանդես է գալիս Բուխարեստում։


== Պատմություն ==
«Ռապիդ» Ֆուտբոլային Ակումբը հիմնադրվել է Հունիսի 25, 1923 թվականին, Բուխարեստ քաղաքում։


== Ներկա կազմ ==
Ապրիլի 10, 2010
Նշում. Դրոշները ցույց են տալիս ազգային հավաքականը ինչպես սահմանված է ՖԻՖԱ-ի իրավասության կանոններում: Խաղացողները կարող են ունենալ 1-ից ավելի ոչ-ՖԻՖԱ-ի քաղաքացիություն:


== Արտաքին հղումներ ==
«Ռապիդ» ՖԱ-ի պաշտոնական կայքէջը (ռում.)
Նոյբոյերն

Նոյբոյերն (գերմ.՝ Neubeuern), կոմունա Գերմանիայում՝ Բավարիա երկրամասում։
Ենթարկվում է Վերին Բավարիայի վարչական կենտրոնին։ Մտնում է Ռոզենհայմ շրջանի կազմի մեջ։ Բնակչությունը կազմում է 4249 մարդ (դեկտեմբերի 31, 2010 թվական)։ Զբաղեցնում է 15,32 կմ² մակերես տարածք։ Պաշտոնական կոդ՝ 09 1 87 154։


== Ծանոթագրություններ ==


== Արտաքին հղումներ ==
Պաշտոնական կայք